Vaikų vasaros stovykla gamtoje "VIKINGAI" 2023
2023-07-09 - 2023-07-15 | Trakeliai, Trakeliai, Birštono sav., Lithuania
VASAROS STOVYKLA „VIKINGAI”
Patyriminė, pramoginė stovykla “Vikingai”. Tai puiki galimybė Jūsų vaikui pasinerti į viduramžių jūrų valdovų ir naujų žemių atradėjų laikus. Stovykloje vaikai turės galimybę pasigaminti vikingų aprangą ir ginkluotę, išmoks pažinti žemėlapį, naudotis galingais vikingų laivais, tad drąsiai galės leistis ieškoti naujų žemių. Miklins akį ir ranką šaudant iš lanko į taikinį, mokysis rasti sprendimus iškilusiems klausimams. Taip pat, kaip tikri vikingai, dirbs komandoje, įgis išgyvenimo gamtoje įgūdžių. Prieš tikrąjį išbandymą komandos savo jėgas išmėgins kliūčių ruože. O stovyklos pabaigoje išmoktus įgūdžius vaikai galės panaudoti inscenizuotame Apuolės mūšyje, kuris vyko 853 metais, Skuodo rajone. Bus nepamirštama savaitė miške ant Nemuno kranto, “Patirk” stovyklavietėje. Plačiau apie mūsų organizuojamas stovyklas galite paskaityti paspaudę šią nuorodą: https://old.patirk.com/stovyklos/
Vieta: Birštono sav. Trakeliai
Data: 2023 m. liepos 9 d. – liepos 15 d.
Dalyviai: 8 – 16 metų vaikai
Kaina: 300 Eur. – vienam stovyklautojui
285 Eur. – registruojant grupę (4 ir daugiau)
280 Eur. – 2 ir daugiau vaikų iš vienos šeimos
Į STOVYKLOS KELIALAPIO KAINĄ ĮSKAIČIUOTA:

7 dienų stovyklos programa
Profesionalūs vadovai ir savanoriai atskiroms 12-15 vaikų grupėms
Maitinimas keturis kartus per dieną visos stovyklos metu
Stovyklavietė su savo infrastruktūra: elektra, lauko dušai, biotualetai, lauko virtuvė, didelė palapinė stovyklos programai ar pasislėpimui nuo lietaus, žaidimų bei aktyvių veiklų erdvės, tvenkinys, tinklinio aikštelė, pavėsinė, šalia teka upė “Nemunas”
Stovyklos programa bei inventorius: baidarės, kanojos, irklentės, saugaus plaukiojimo priemonės, alpinizmo inventorius, išgyvenimo gamtoje priemonės, šaudymo iš lankų inventorius ir kt.
Prizai ir dovanos vaikams

Į STOVYKLOS KELIALAPIO KAINĄ NEĮSKAIČIUOTA:

Asmeninis stovyklavimo inventorius: Miegmaišis, kilimėlis, palapinė (yra galimybė išsinuomuoti)
Atvežimas/parvežimas.
Stovyklautojas turi atsivežti asmeninius indus (plastikinius arba metalinius) ir įrankius.

STOVYKLOS DIENOTVARKĖ

08:00 – Keliamės, mankšta, prausimasis
08:45 – Rytinis veiklų aptarimas
09:00 – Pusryčiai
10:00 – RYTINĖ PROGRAMA
13:00 – Pietūs, poilsis, laikas grupelėse, maudymasis
15:00 – POPIETINĖ PROGRAMA
18:00 – Vakarienė, poilsis, pasiruošimas vakaro programai
20:00 – VAKARINĖ PROGRAMA
22:00 – Naktipiečiai, dienos aptarimas prie laužo, pasiruošimas miegui
23:00 – Tyla

KITA SVARBI INFORMACIJA

Užsiregistravus su dalyvio tėvais pasirašoma sutartis ir kitu dokumentai. Šiuos dokumentus atsiųsime el. paštu kiekvienam užsiregistravusiam šiek tiek vėliau
Planuojama 40 dalyvių, tad vietų skaičius ribotas!
Jei jūsų vaikas nori dalyvauti, bet yra jaunesnis negu 8 metai ar vyresnis negu 16 metų, susisiekite su mumis
Registracija vyksta 3 etapais: 1. Registracijos formos užpildymas (Išsiunčiamas laiškas el. paštu, kad registracija sėkmingai priimta) 2. Avansinio mokesčio 60 Eur. sumokėjimas (avansas mokamas po laiško el. paštu atsiuntimo su reikalingais dokumentais, galutinai patvirtinama registracija) 3. Dalyvio mokesčio sumokėjimas.

Patirk stovyklų atmintinė (atidaryti)

REGISTRUOKIS
